CELEX: 62005TA0042
Language: sk
Date: 2008-09-10 00:00:00
Title: Vec T-42/05: Rozsudok Súdu prvého stupňa z  10. septembra 2008 – Williams/Komisia ( Prístup k dokumentom — Nariadenie (ES) č. 1049/2001 — Prípravné dokumenty týkajúce sa prijatia smernice 2001/18/ES o GMO — Čiastočné zamietnutie prístupu — Konkludentné zamietnutie prístupu — Výnimky týkajúce sa ochrany obchodných záujmov, ochrany medzinárodných vzťahov a ochrany rozhodovacieho procesu — Povinnosť odôvodnenia )

25.10.2008   
            
            
               SK
            
            
               Úradný vestník Európskej únie
            
            
               C 272/16
            
         Rozsudok Súdu prvého stupňa z 10. septembra 2008 – Williams/Komisia
   (Vec T-42/05) (1)
   
   („Prístup k dokumentom - Nariadenie (ES) č. 1049/2001 - Prípravné dokumenty týkajúce sa prijatia smernice 2001/18/ES o GMO - Čiastočné zamietnutie prístupu - Konkludentné zamietnutie prístupu - Výnimky týkajúce sa ochrany obchodných záujmov, ochrany medzinárodných vzťahov a ochrany rozhodovacieho procesu - Povinnosť odôvodnenia“)
   (2008/C 272/29)
   Jazyk konania: angličtina
   Účastníci konania
   
      Žalobkyňa: Rhiannon Williams (Brusel, Belgicko) (v zastúpení: S. Crosby, C. Bryant, solicitors, a R. Lang, advokát)
   
      Žalovaná: Komisia Európskych spoločenstiev (v zastúpení: C. Docksey a P. Costa de Oliveira, splnomocnení zástupcovia)
   Predmet veci
   Návrh na zrušenie rozhodnutia Komisie z 19. novembra 2004, ktorým bol žalobkyni čiastočne zamietnutý prístup k určitým dokumentom týkajúcim sa prípravných prác na legislatíve upravujúcej geneticky modifikované organizmy
   Výrok rozsudku
   
               1.
            
            
               Konanie sa zastavuje v časti rozhodovania o zákonnosti rozhodnutia Komisie z 19. novembra 2004 o čiastočnom zamietnutí prístupu pani Rhiannon Williams k určitým dokumentom týkajúcim sa prípravných prác na legislatíve upravujúcej geneticky modifikované organizmy v časti, v akej obsahuje konkludentné zamietnutie prístupu k prípravným dokumentom pochádzajúcim od generálneho riaditeľstva Komisie (GR) „Obchod“, týkajúcim sa prijatia smernice Európskeho parlamentu a Rady 2001/18/ES z 12. marca 2001 o zámernom uvoľnení geneticky modifikovaných organizmov do životného prostredia a o zrušení smernice Rady 90/220/EHS.
            
         
               2.
            
            
               Rozhodnutie Komisie z 19. novembra 2004 sa zrušuje v rozsahu, v akom bol konkludentne zamietnutý prístup k prípravným dokumentom týkajúcim sa prijatia smernice 2001/18, s výnimkou dokumentov pochádzajúcich od GR „Obchod“.
            
         
               3.
            
            
               V zostávajúcej časti sa žaloba zamieta.
            
         
               4.
            
            
               Komisia znáša svoje vlastné trovy konania, ako aj polovicu trov konania pani Williams.
            
         
      (1)  Ú. v. EÚ C 93, 16.4.2005.